Glynnis Breytenbach-dossier gesteel | Maroela Media
Glynnis Breytenbach-dossier gesteel
Die Valke het Woensdag bekendgemaak die dossier van die saak teen DA-LP, Glynnis Breytenbach, is gesteel.
Maj. Robert Netshiunda, woordvoerder van die Valke, het gesê iemand het Vrydag by die voertuig van een van die ondersoekspanlede ingebreek en die dossier daaruit gesteel. Die motor was by die Valke se kantoor in Sunnyside, Pretoria, geparkeer.
Slegs die dossier is uit die motor gesteel.
"Die verdediging het reeds 'n kopie van die dossier gekry," het Netshiunda gesê. "'n Saak van diefstal uit 'n motor en opsetlike saakbeskadiging is aanhangig gemaak."
Breytenbach staan tereg op aanklagte van meineed, bedrog, dwarsboming van die gereg en oortreding van die Wet op die Nasionale Vervolgingsgesag. Sy en haar prokureur, Gerhard Waggenaar, is in Februarie op borgtog van R10 000 elk vrygelaat.
Die nasionale vervolgingsgesag (NVG) beskuldig Breytenbach daarvan dat sy bewyse van haar skootrekenaar gevee het toe 'n interne ondersoek teen haar aan die gang was. Breytenbach is 'n voormalige aanklaer van die NVG.
Die saak sal op 8 April weer hervat.
glynnis breytenbach Pretoria
Skrap polisie se regstellendeaksieplan, vra Solidariteit
Guptagate: 'Valke moet Zuma ook ondersoek'
Dis tyd dat hulle hulle dossiere met valk oè dophou
Hierdie storie is maar net om die aandag van ANC af te lei en blaam op ander te plaas
Ek stem saam. Ek dink dis slegs 'n rookskerm om haar in ( 'n nog slegter) lig te probeer stel.
LMGA – dossier gesteel??? O nee hulle het dit weg gegooi want hulle weet hulle het nie 'n saak nie. Ek hoop adv. Breytenbach maak van hulle 'n voorbeeld.
Elke dossier word "gescan". So daar is nie eintlik n probleem nie.
Doons · 3 jare gelede
Wanneer gaan hulle tog ophou met hul vervolging van adv Breytenbach? Liewe genade wat van Zuma en su Fuptabende? Dis waar, net 'n set om die aandag van die ANC en guptagate af te trek. Die studenteopstande wat dit eera gedoen het is nou stil. Nou moet iets anders mos gesoek word. Wie anders as die bestuurder v daardie motor sou geweet het dat die lêer in die voertuig was?
Klink my soos n inside job. persoon het geweet wat om te steel waar en wanneer om dit te steel.
Hulle kan bly wees hulle kar is nie saam met die dossier weg nie. Dit was dalk nooit eers in die kar nie maar net waar jy dit laas neergegooi het ou grote. Gaan kyk maar net bietjie rond daar tussen die kantoor en al jou ander uithangplekke. Dit lê seker maar daar êrens rond.
Ja soek daar tussen die KFC houers. Dit is daar erens!
OEPS ! Het iemand nou weer "gebak" , nou word die fingertjies weer rondgeswaai ??
Maskien hy is by die Sjebeen….
Eers ons het hom nie die saak nie en nou ons het hom nie die "docket" nie…. maar later ons sal hom die "civil claim" he